Brusselse Hoofstedelike Gewes - Wikipedia
Brusselse Hoofstedelike Gewes
(Brussels Hoofdstedelijk Gewest /
Région de Bruxelles-Capitale)
Amptelike tale: Nederlands, Frans
Hoofstad: Brussel / Bruxelles
Oppervlakte: 161,38 km²
ISO 3166-2: BE-BRU
Amptelike webwerf: Webwerf van die Brusselse
Bevolking (totaal): 1 208 542 (1 Januarie 2019)
Bevolkingsdigtheid: 7 489/km²
Regeringsvorm: Parlementêre demokrasie
Eerste Minister: Rudi Vervoort (PS)
Die Brusselse Hoofstedelike Gewes of die Gewes Brussel-Hoofstad (Nederlands: Brussels Hoofdstedelijk Gewest, Frans: Région de Bruxelles-Capitale, Duits: Region Brüssel-Hauptstadt) is een van die drie Belgiese geweste. Die gewes het 'n bevolking van sowat 1 208 542 (soos op 1 Januarie 2019) en 'n oppervlakte van 161 km². Die hoofstad is Brussel. Die amptelike tale is Frans en Nederlands. Die gewes het nie provinsies nie en word omgewe deur die provinsie Vlaams-Brabant van die Vlaamse Gewes.
In die suidooste van die Brusselse Hoofstedelike Gewes lê die Zoniënwoud (Frans: Forêt de Soignes), 'n uitgestrekte en oue bos.
1.1 Parlement van die Brusselse Hoofstedelike Gewes
2 Administratiewe arrondissement
Parlement van die Brusselse Hoofstedelike GewesWysig
Die Brusselse Parlement fungeer as die wetgewende liggaam van die Hoofstedelike Gewes. Ten opsigte van bevoegdhede wat onder die Gewes se bevoegdhede val, berei afgevaardigdes wette voor, en debatteer en stem daaroor. Die Brusselse parlement keur die gewestelike begroting goed en oefen die beheer oor die regering van die Hoofstedelike Gewes uit. So kan 'n mosie van wantroue teen ministers en staatssekretarisse ingestel word.
Die parlement het 89 lede wat in 'n algemene verkiesing vir 'n ampstermyn van vyf jaar deur alle Belgiese volwassenes gekies word wat in een van die miunisipaliteite van die Brusselse Hoofstedelike Gewes woonagtig is. Die afgevaardigdes is volgens taal in twee groepe verdeel en word volgens proporsionele kandidatelyste verkies: 72 afgevaardigdes deur Franssprekende en 17 deur Nederlandssprekende kiesers.
Die lede van die regering word net soos die staatssekretarisse deur die parlement verkies. Hulle moet self afgevaardigdes wees en word ná hul verkiesing deur hul opvolgers op die kandidatelys as afgevaardigdes vervang.
Net soos die Vlaamse en Waalse Geweste het die Brusselse Hoofstedelike Gewes bevoegdhede ten opsigte van
stedelike ontwikkeling (stadsbeplanning, stedelike vernuwing, eiendomsbeleid, beskerming van monumente) en behuising,
omgewingsake, water en natuurbewaring,
ekonomie (ekonomiese ontwikkeling en uitbreiding, buitelandse handel) en arbeidswetgewing,
plaaslike bestuur (munisipaliteite, munisipale verenigings, godsdienste),
buitelandse betrekkinge en
Die Franse en Nederlandse Gemeenskappe se kommissies oefen bevoegdhede ten opsigte van kultuur, onderwys, sport en sosiale uitkerings op die gebied van die Brusselse Hoofstedelike Gewes uit.
Die Brusselse Hoofstedelike Gewes het slegs een administratiewe arrondissement:
Arrondissement Brussel-Hoofdstad / Arrondissement administratif de Bruxelles-Capitale
Die Brusselse Hoofstedelike Gewes bestaan uit negentien munisipaliteite:
Die Brusselse Hoofstedelike Gewes se 19 munisipaliteite
1 Anderlecht Anderlecht
2 Brussel Bruxelles
3 Elsene Ixelles
4 Etterbeek Etterbeek
5 Evere Evere
6 Ganshoren Ganshoren
7 Jette Jette
8 Koekelberg Koekelberg
9 Oudergem Auderghem
10 Schaarbeek Schaerbeek
11 Sint-Agatha-Berchem Berchem-Sainte-Agathe
12 Sint-Gillis Saint-Gilles
13 Sint-Jans-Molenbeek Molenbeek-Saint-Jean
14 Sint-Joost-ten-Node Saint-Josse-ten-Noode
15 Sint-Lambrechts-Woluwe Woluwe-Saint-Lambert
16 Sint-Pieters-Woluwe Woluwe-Saint-Pierre
17 Ukkel Uccle
18 Vorst Forest
19 Watermaal-Bosvoorde Watermael-Boitsfort
↑ Die Zoniënwoud lê gedeeltelik ook in Vlaams-Brabant en Waals-Brabant.
(fr) (nl) (de) (en) (es) Die amptelike webwerf van die Brusselse Hoofstedelike Gewes
Provinsies, geweste en gemeenskappe van België
Vlaamse Gewes: Antwerpen | Limburg | Oos-Vlaandere | Vlaams-Brabant | Wes-Vlaandere
Waalse Gewes: Brabant wallon (Waals-Brabant) | Hainaut (Henegouwe) | Liège/Lüttich (Luik) | Luxembourg (Luxemburg) | Namur (Namen)
Vlaamse Gemeenskap |
Franse Gemeenskap |
Ontsluit van "https://af.wikipedia.org/w/index.php?title=Brusselse_Hoofstedelike_Gewes&oldid=2236778"
Last edited on 18 Julie 2020, at 18:05
Die bladsy is laas op 18 Julie 2020 om 18:05 bygewerk.